***СТАТУТ***

***Международен фестивал***

***„Българска душа на Святата земя“ девето издание – онлайн***

***Гр.Бат Ям, Израел 2024г.***

***С подкрепата на Изпълнителна агенция за българите в чужбина***

***/ИАБЧ/***

***Организатори на фестивала :***

Арт салон „Сели – култура на народите“ гр. Бат Ям, Израел

Конфедерация на българските културни организации и дейци в чужбина- Чикаго

Под егидата на г-н Цвика Брот - кмет на гр. Бат Ям, Израел

Заместник- кмет на гр. Бат Ям г-н Ели Ярив

***Съорганизатори :***

Общество „Димчо Дебелянов“ гр. София, България

Съюз на българските писатели

Фондация „Незабравимата България“

НЧ „Св. Св. Кирил и Методий – 1924“ гр. София, България

Салон за българска култура и духовност- Чикаго, САЩ

Фестивал " Израел, мой възлюбен"- Пазарджик, България

Арт компания „ Нови звезди“- гр. София, България

***Медийни партньори :***

Българско национално радио - БНР, SofiaPress, Sofia Ars Net , Детско онлайн списание „Щъркел“ , Разкажи ми приказка: Пространство за детско писмено творчество.

Цел на фестивала е съхранението на културното наследство на двете страни България и Израел , обмен на култури между двата приятелски народа, обединяване на българите по света чрез съхраняване на българските корени ,традиции и обичаи , интеграция между българските общности по света и популяризация на българската духовност и култура. Особена значимост на проекта е представяне на творци във всички области на изкуството , които живеят в различни точки на света.

***Участници във Фестивала:***

В международния фестивал „Българска душа на святата земя“ могат да участват творци в различни направления. Индивидуално или групово.

Участниците са разделени в следните възрастови групи , според съответните направления: 4-6 г. ; 7-9г. ; 10-12г. ; 13-15г. ; 16-19г. и над 20г.

Участниците се оценяват от Международно жури , съставено от специалисти в различни области – национални директори от различнин страни , специалисти в областта на музиката , шоу-бизнеса , изпълнители , писатели , журналисти ,продуценти и други. Решението на журито е финално и не подлежи на обсъждане! Участието в конкурсните програми е безплатно и в него могат да се включат всички деца и възрастни от различни точки на света.

Клиповете могат да бъдат заснети с мобилен телефон или таблет , без изискване за стандарт или резолюция. Молим Ви клиповете, които са по-големи от 25MB да бъдат изпратени чрез Wetransfer или Filemail! Според съответната номинация , при необходимост от изпращане на запис , преди изпълнението на участника /участниците/ се изисква представяне на себе си с няколко думи.

Всички участници ще получат сертификати за участие , а наградените ще получат – дипломи и предметни награди. Ще бъдат определени специални награди на фестивала и покани за участие в други фестивали, както и участие във фестивала „Българска душа на святата земя“ в Израел. Екипът на Арт салон „Сели“ ще присъди своята специална награда.

***Условия за участия в конкурсните програми:***

***Международен литературен конкурс „Небесни меридиани“ ,***

***посветен на незабравимия поет Мони Папо***

***Тема: свободна***

1. В раздел „Поезия“ ще се приемат - до 5 непубликувани стихотворения
2. В раздел „Проза“ ще се приемат - до 2 непубликувани творби. Обем на произведенията - до пет стандартни страници.

Номинации: разказ , есе, къс разказ

Краен срок за изпращане на творбите: **07.04.2024 г.**

Адрес за изпращане: **nbulgarit@gmail.com**

***Изпълнение на инструментална музика***

***(посветен на композитора Кирил Милчев)***

1. Индивидуално изпълнение -до 3 минути
2. Колективно изпълнение -до 5 минути /дует , трио, квартет и др./

Номинациите за оценяване : клавирни инструменти, духови инструменти, ударни инструменти, струнни инструменти.

Краен срок за изпращане: **07.04.2024 г.**

Адрес за изпращане: **music-festival@abv.bg**

***Фолклорни танци***

1. Изпълнение на ръченица до - 3 минути.
2. Изпълнение на хоро до - 3:50 минути.

Изпълнителите могат да участват индивидуално или групово със записи в домашни условия.

Краен срок за изпращане: **07.04.2024 г.**

Адрес за изпращане: **dance-festival@abv.bg**

***Изпълнение на българска песен***

***(Народна, поп, рок, джаз и песни от български филми)***

1. Индивидуално изпълнение
2. Групово изпълнение / дует , трио , квартет и др./

Всеки участник може да представи една песен до 3:50 минути във всяка избрана номинация.

Краен срок за изпращане: **07.04.2024 г.**

Адрес за изпращане: **music-festival@abv.bg**

***Изпълнение на българска патриотична песен***

 1.Индивидуално изпълнение

 2.Групово изпълнение / дует, трио, квартет и др./

Всеки участник може да представи една песен до 3:50 минути във всяка избрана номинация.

Краен срок за изпращане: **07.04.2024 г.**

Адрес за изпращане: **music-festival@abv.bg**

***Художествено слово за изпълнение от различни автори***

***(Посветен на незабравимия Томи Йовчев- заслужил читалищен деятел, носител на наградата „Следовник на народните будители“)***

1. Рецитация – до 5 минути:
* Индивидуално участие
* Групово участие
1. Възможност за изпълнение на :стихове , гатанки , предания , басни , монолог и др.

Краен срок за изпращане: **07.04.2024 г.**

Адрес за изпращане: **neshama-bulgarit@abv.bg**

***Детско и младежко творчество до 18г. - разказ, есе, стихотворение , рисунка***

***(Раздел рисунка е посветен на незабравимия български художник Асен Милчев)***

**Тема : „България в моите очи“**

1. В раздел „Поезия“- до 2 творби
2. В раздел „Проза“ -до 2 творби /есе , разказ , етюд/
3. В раздел „Рисунка“ - до 1 рисунки – моля всяка рисунка да бъде изпратена, като снимка в „JPG“ формат.

Краен срок за изпращане на творбите: **07.04.2024 г.**

Адрес за изпращане: **dimitrov-art@abv.bg**

 ***Детска кинеада - конкурс за детски експериментални и късометражни филми, фотография- до една снимка***

**Тема : „България в моите очи“**

Нека видим „България в моите очи“ през вашия обектив! В рамките на 10 минути максимум , покажете колко е красива нашата родина. Очакваме вашите клипове в зависимост от интереса, който проявявате към създаването на филми, репортажи, рекламни клипове, новинарска емисия и др.

Краен срок за изпращане на творбите: **07.04.2024 г.**

Адрес за изпращане: **dimitrov-art@abv.bg**

**Екипът на Арт салон „Сели“/ Израел е в състав:** Весела Райчинова /Сели/ - Израел, Диана Анжелов- Израел, Вивиан Райчинов- Израел, Дилян Димитров- Франция, Дора Стоименова- България

Резултатите ще бъдат обявени в началото на месец юни във фейсбук профила „Neshama Bulgarit“ !

***На добър път и успех на всички участници!***